Podebradai

**Podebradai** – miestas Nimburko rajone, Vidurio Čekijos krašte, Čekijoje. Išsidėstęs abipus (didesnė ir senesnė dalis – dešiniame krante) Elbės, apie 50 km į rytus nuo sostinės Prahos, netoli greitkelio D11 . Šis kurortas įsikūręs derlingoje Palabio žemumoje, 184–190 m virš jūros lygio.

## Istorija

Pirmą kartą rašytiniuose šaltiniuose paminėtas XII a. Pro šią vietovę ėjo svarbus kelias iš Prahos į Rytinę Čekiją ir toliau į Sileziją ir Lenkiją. Karalius Pžemyslas Otakaras II čia 1262–1268 m. pastatė akmeninę mūrinę pilį. Miestas suklestėjo ponų iš Kunštato ir Podebradų valdymo laikotarpiu. Žymiausias šios dinastijos atstovas buvo čekų karalius Jiržis Podiebradietis. Jo sūnūs 1472 metais Podebradams suteikė miesto teises. 1495–1839 metais Podebradų valdas valdė karaliaus karūnos kanceliarija, o po to jas pirko Vienos bankininkas Jiří Sina.

1905 metais pilies teritorijoje išgręžtas įžymusis mineralinio vandens šaltinis (vėliau pavadintas „Poděbradka“). Po Pirmojo pasaulinio karo Podebradai tapo tikru kurortiniu miestu, žymiu ne tik Čekijoje, bet ir pasaulyje. Miesto sanatorijos specializavosi širdies ir kraujotakos ligų gydyme.

## Miesto rajonai
* Kluk (Podebradai)
* Podebradai I
* Podebradai II
* Podebradai III
* Podebradai IV
* Podebradai V
* Polabec
* Přední Lhota (Podebradai)
* Velké Zboží

## Gyventojai
Gyventojų skaičius visa laiką iki 1961 m. pastebimai augo, labiausiai po antrojo pasaulinio karo. Nuo 1961 m. prasideda gyventojų skaičiaus stagnacija.

## Įžymūs miestiečiai

* Bartolomiejus iš Miunsterberko – įžymus diplomatas, karaliaus Jiržio iš Podiebradų anūkas.
* Janas Bašta – inženierius, rašytojas ir mokslininkas
* Josefas Bergmanas – skulptorius iš Podebradų
* MUDr. Bohumilis Boučekas – Podebradų kurorto steigėjas
* Alénas Divišas – tapytojas
* Antonínas Engelis – architektas, urbanistas ir architektūros teoretikas
* Milošas Formanas – režisierius (nors gimė mieste Čáslav, bet visą vaikystę gyveno Podebraduose)
* Rudolfas Fuchsas – vokiškai rašantis rašytojas ir poetas
* Vaclavas Havelas – Čekijos prezidentas, dramaturgas (nors gimė Prahoje, bet vaikystę taip pat praleido Podebradų internatinėje mokykloje)
* Milanas Havlíčekas – Podiebradų skulptorius ir Bohuslavo Šnircho mokinys
* PhMr. Jan Hellich – Podebradų (Palabio) muziejaus steigėjas
* Arnoštas Filipas Hohenlohė – Podebradų valdų savininkas – vienas vietos kurortinės veiklos pradininkų.
* Hynek z Poděbrad – Renesanso poetas, karaliaus Jiržio Podiebradiečio sūnus
* Jiří z Poděbrad – Čekijos karalius
* Franz Janowitz – vokiškai rašantis poetas
* Hans Janowitz – Vokiečių aktorius ir scenaristas, filmo Daktaro Caligari kabinetas čekiškai „Kabinet doktora Caligariho“ autorius, kilęs iš Podiebradų
* Julie Kafková (mergautinė p. Löwy) – Franco Kafkos motina
* Kateřina z Poděbrad – Vengrų karalienė, karaliaus Jiržio Podiebradiečio dukra
* Ludvík Kuba – folklorininkas, rašytojas, tapytojas
* Marta Kubišová – dainininkė
* Mikuláš z Pelhřimova – čekų rašytojas, aukščiausias dvasininkas ir iždininkas husitų Taboro mieste. Buvo įkalintas Podebraduose.
* Petras Kukalas – rašytojas, poetas
* Prof. Dr. Václav Libenský – čekų kardiologijos, tyriamųjų ir gydomųjų medicinos įstaigų Podebraduose pradininkas
* Františekas Lukešas – katalikų kunigas ir rašytojas, 1990–1998 metais provostas (kapitulos administratorius) Podebradų parapijoje
* Broliai Mašynai ir Milanas Paumeris
* Alice Nellis – režiserė ir scenaristė
* Matěj Rössler – Podebradų parapijos diakonas bei Čekijos vaisių veislininkystės pradininkas
* Josef Semerád – architektas
* František Tlapák – architektas ir statybos verslininkas
* Františekas Turinskis – atgimimo eros poetas ir dramaturgas, jam skirta atminimo lenta (skulptoriaus Bohuslavo Šnircho darbas) instaliuota Senosios rotušės pastate
* Viktorín z Poděbrad – karaliaus Jiržio Podiebradiečio sūnus, diplomatas
* Prof. MUDr. Otakar Vondrovic – gydytojas (okulistas) ir fortepijono virtuozas

## Galerija

Poděbrady - socha Jiřího z Poděbrad.jpg|Karaliaus Jiržio iš Podiebradų paminklas (skulptorius: Bohuslav Schnirch) pagrindinėje miesto aikštėje prie pilies
Poděbrady - Libenského kolonáda.jpg|Libenskio kolonada pastyta 1936 m., pagal architekto Vojtěcho Kerhart projektą
Namesti jiriho Podebrady.jpg|Jiržio aikštė, priekyje „Marijos stulpas“ – paminklas maro aukoms
Poděbrady - Stará radnice.JPG|Buvusios rotušės pastatas, dabar miesto biblioteka
Kostel Povyseni svateho Krize Podebrady 3842.JPG|Šv. Kryžiaus Išaukštinimo bažnyčia (Kostel Povýšení svatého Kříže)
Evangelická církev v Poděbradech.JPG|Čekų brolių evangelikų bažnyčia
GlorietFest 2018, Poděbrady 02.jpg|Glorietas prie Čekų brolių evangelikų bažnyčios
Antonín Engel - Zdymadlo a vodní elektrárna v Poděbradech 2.jpg|Vandens elektrinė jėgainė su šliuzu ant upės Elbės



## Taip pat žiūrėkite
* Podebradų Švč. Mergelės Marijos Ėmimo į dangų bažnyčia
* Podebradų Čekų brolių evangelikų bažnyčia
* Podebradų Šv. Kryžiaus Išaukštinimo bažnyčia